Source: http://csm-suceava.ro/tir-sportiv/itemlist/tag/tir%20sportiv
Timestamp: 2017-10-22 08:03:58+00:00

Document:
Clubul Sportiv Municipal Suceava - Afişez elemetele după tag: tir sportiv
Arcaşii de la CSM Suceava au terminat anul cu trei medalii la naţionalele de field
Peste 270 de elevi de la Şcoala Nr. 10 Suceava vor afla tainele tirului sportiv
Timp de o săptămână, peste 270 de elevi de la Şcoala Gimnazială Nr. 10 din Suceava vor intra în contact cu unul din sporturile olimpice, şi anume tirul sportiv. Acţiunea de promovare a acestui sport în rândul elevilor face parte din programul naţional Pierre de Coubertin, desfăşurat de Ministerul Tineretului şi Sportului. La nivelul judeţului Suceava, coordonatorul proiectului este antrenorul Ştefan Buiucliu, ajutat de alţi 11 colaboratori, acţiunea fiind desfăşurată în colaborare cu CSM Suceava şi CSŞ Rădăuţi. La această acţiune vor participa elevii din clasele V-VII, cei mici urmând să tragă cu arme similare celor din competiţie, dar care în locul muniţiei folosesc un fascicol luminos pentru a lovi ţinta, atât la pistol, cât şi la puşcă.
„Scopul principal al acestui proiect este de a promova tirul sportiv în rândul copiilor şi al elevilor mai mici de 14 ani, vârstă de la care pot să tragă cu muniţie. Astfel încercăm să reducem vârsta de legitimare a sportivilor, un handicap ce va fi eliminat. Mai mult, se încearcă sensibilizarea şi atragerea copiilor către practicarea tirului sportiv ca mijloc de formare şi îmbunătăţire a calităţilor şi de dezvoltare permanentă a acestora, creşterea competitivităţii, oferind astfel şansa aprecierii obiective a propriei valori, creşterea încrederii în forţele proprii şi dezvoltarea spiritului de echipă şi fair-play. În acest an am ales Şcoala Nr. 10 din Suceava, unde avem parte de o primire şi o colaborare foarte bună, ce va continua şi după terminarea proiectului, cu elevi din clasele a III-a şi a IV-a şi, de ce nu, şi a VIII-a”, a explicat coordonatorul proiectului, antrenorul Ştefan Buiucliu.
În cadrul concursului, fiecare elev va trage cinci focuri cu macheta cu laser, iar în urma punctajelor se vor califica mai departe câte şase din fiecare clasă, adică în total 18 de la fiecare din cei trei ani de studiu. În final, toţi copiii vor fi premiaţi cu câte un tricou personalizat, dulciuri şi răcoritoare, cei de pe podium urmând să primească şi diplome şi medalii, dar şi şepci şi rucsacuri.
Programul naţional Pierre de Coubertin a fost lansat în anul 2013, iar în cei doi ani acţiunea la tir sportiv a avut loc la un liceul din Rădăuţi şi Siret, dar şi la şcoala din Poieni Solca, iar la nivel naţional se desfăşoară în opt centre de tir sportiv din ţară.
Arcaşii celor două cluburi din judeţ, Clubul Sportiv Municipal Suceava şi Clubul Sportiv Rădăuţi, au încheiat sezonul competiţiilor în aer liber cu finala Campionatului Naţional de Tir cu Arcul Field, ce a avut loc în pădurile din localitatea braşoveană Jimbor. Această ramură a tirului cu arcul se desfăşoară de obicei în pădure, pe teren accidentat, fiecare concurent având de parcurs un traseu cu 12 panouri aşezate la distanţe cunoscute, iar mai apoi acelaşi traseu pe distanţe necunoscute, la fiecare panou având de tras câte trei săgeţi.
Echipa de seniori de la CSM Suceava, formată din Costaş Mihailov, Andrei Dănilă şi Andri Dorohov, a confirmat forma bună în care se află şi a reuşit să câştige titlul de campioană a României, asta după ce a câştigat aurul la echipe şi la Campionatul Naţional de Tir cu Arcul în aer liber, ce a avut loc tot în această lună. În competiţia individuală a senioarelor, Ioana Trufin a reuşit să termine a doua şi să devină vicecampioană a României. A treia medalie pentru CSM Suceava la aceste campionate naţionale a fost una de bronz, câştigată în concursul mixt de echipa Mihailov Costaş şi Ioana Trufin.
Tot la naţionalele de field, Clubul Sportiv Şcolar Rădăuţi a urcat pe a treia treaptă a podiumului în concursul masculin pe echipe ce a fost câştigat de CSM Suceava, cu o echipă formată din Călin Hrihorciuc, Andrei Huţanu şi Marius Moisiuc.
„Acest campionat naţional de field a încheiat competiţiile în aer liber într-un an cu rezultate foarte bune pentru Clubul Sportiv Municipal Suceava. Am obţinut în total 13 medalii, cu nouă mai multe decât ne-am propus, unele cucerite în premieră pentru secţia noastră. Băieţii au mers foarte bine la ultimele două campionate naţionale şi drept dovadă au cucerit medaliile de aur la echipe. Naţionalele de la Jimbor au fost de o dificultate mai mare, deoarece există diferenţe de nivel şi nu se trage doar pe teren plat, dar arcaşii noştri au dovedit că sunt foarte bine pregătiţi. Mulţumim Primăriei şi Consiliului Local Suceava pentru sprijinul pe care-l acordă secţiei de tir cu arcul de la CSM Suceava, ajutor fără de care n-am mai fi putut să ajungem la aceste performanţe”, a declarat antrenoarea Roza Deneş.

References: CSM 
 CSM 
 CSM 
 CSM 
 CSM 
 CSM